Diari Oficial de la Generalitat Valenciana


Sumari del DOGV 8001, del 16-03-2017 (2017/2163)

Extracte de la Resolució de 30 de desembre de 2016, del director general del Servei Valencià d'Ocupació i Formació, per la qual es convoquen les subvencions públiques destinades a la creació o manteniment de les unitats de suport a l'activitat professional com a mesura de foment de l'ocupació per a persones amb discapacitat o diversitat funcional en centres especials d'ocupació per a l'exercici 2017
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8001

Data del DOGV
:   16-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2163


Data del document
:   30-12-2016

Organisme emissor
:   Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 30 de desembre de 2016, del director general del Servei Valencià d'Ocupació i Formació, per la qual es convoquen les subvencions públiques destinades a la creació o manteniment de les unitats de suport a l'activitat professional com a mesura de foment de l'ocupació per a persones amb discapacitat o diversitat funcional en centres especials d'ocupació per a l'exercici 2017 [2017/2163]  
BDNS (identif.): 335197  
  
De conformitat amb el que preveuen els articles 17.3.b i 20.8 de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions.  
http://www.pap.minhap.gob.es/bdnstrans/index  
   
Primer. Beneficiaris  
Podran ser beneficiaris de les ajudes convocades en la present resolució els titulars dels CEE, inscrits en el registre de CEE de la Comunitat Valenciana que desenvolupen la seua activitat a la Comunitat Valenciana i complisquen els requisits establits en l'ordre per la qual es regulen les bases i en la normativa d'aplicació.  
   
Segon. Objecte  
La present resolució té per objecte promoure i facilitar la integració laboral de persones amb discapacitat o diversitat funcional en l'àmbit de la Comunitat Valenciana, per mitjà de la concessió d'ajudes als centres especials d'ocupació per a la creació i/o manteniment de les unitats de suport a l'activitat professional, en el marc dels serveis d'ajust personal i social dels CEE, com a instruments de modernització d'aquests.  
  
  
Tercer. Bases reguladores  
Ordre 9/2016, d'11 de juliol, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions públiques destinades a la creació o manteniment de les unitats de suport a l'activitat professional, com a mesura de foment de l'ocupació per a persones amb discapacitat o diversitat funcional en centres especials d'ocupació.  
   
  
Quart. Quantia  
La quantia de les subvencions ascendeix com a màxim a 1.200 euros anuals per cada treballador/a amb el tipus i grau de diversitat funcional indicats en el punt 1 de l'article 13 de l'ordre per la qual s'establixen les bases reguladores, contractats per temps indefinit o per mitjà de contracte temporal de duració igual o superior a sis mesos, i a jornada completa.  
La subvenció esmentada es reduirà de forma proporcional en funció de la jornada, sempre que aquesta supose, com a mínim, la meitat de la jornada habitual de l'empresa i de la duració dels contractes dels treballadors /de les treballadores amb diversitat funcional.  
Les dites subvencions es destinaran a finançar els costos salarials i de Seguretat Social, derivats de la contractació indefinida dels treballadors/de les treballadores de les unitats de suport a l'activitat professional en els CEE, segons el que disposa l'ordre per la qual s'estableixen les bases reguladores de la present ajuda.  
D'altra banda, els treballadors / les treballadores amb diversitat funcional severa a què fa referència l'apartat 1 de l'article 13 de l'ordre per la qual s'estableixen les bases reguladores, per a ser subvencionables, hauran de ser els treballadors / les treballadores el termini de presentació de sol·licituds dels quals a càrrec de la convocatòria anual de subvencions destinades a finançar els costos salarials dels treballadors / treballadores amb diversitat funcional per al manteniment dels seus llocs en CEE, es compte des de l'endemà de la publicació de la convocatòria anual en el DOGV.  
  
   
Cinqué. Termini de presentació de sol·licituds  
Els terminis de presentació de sol·licituds per a l'exercici 2017 són els següents:  
1. Les sol·licituds d'ajudes regulades en l'apartat 2 de l'article 15 de l'ordre per la qual s'estableixen les bases hauran de presentar-se en el termini d'un mes, comptador des de l'endemà de la publicació de la present resolució.  
2. Les sol·licituds d'ajudes regulades en l'apartat 3 de l'article 15 de l'ordre esmentada, corresponents a noves contractacions, pròrrogues, transformacions de contractes temporals en indefinits i ampliacions de jornada, en aplicació de saldos sobrants produïts com a conseqüència de baixes per cessament dels treballadors / treballadores amb diversitat funcional abans de la data prevista, s'hauran de presentar, si és el cas, de l'1 al 15 de novembre de 2017.  
   
Sisé. Compatibilitat amb el mercat comú  
Les ajudes regulades en l'ordre per la qual s'estableixen les bases són compatibles amb el mercat comú, ja que es regeixen pel Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat de Funcionament de la Unió Europea, i concretament per l'article 34, com a ajudes per a compensar els costos addicionals de l'ocupació de treballadors / treballadores amb diversitat funcional, sempre que la intensitat de l'ajuda no supere el 100 % dels costos subvencionables, i s'entenen així els regulats en l'article 34 de l'esmentat reglament i han sigut comunicades a la Comissió Europea que ha registrat la dita comunicació amb el número d'assumpte SA.46259.  
  
València, 30 de desembre de 2016.- El director general del SERVEF: Enric Nomdedéu i Biosca.